Lephoto la go tonya

Lephoto la gotonya le lobišitše balemi. Balemi mo profenseng ya Limpopo ba lobile dibjalwa tša bona ka morago ga lephoto la motonyo leo le tlišitšego lehlwa. Ka la 19 Moseganye ( J u l a e ) 2 0 2 4 Molekgotlapethiši (MEC) wa Kgoro ya Temo le Tlhabollo ya Dinagamagae (Agriculture and Rural Developement) Nakedi Kekana, o etetse Ma z e li Pr o j e c t, Av o n , masepaleng wa Blouberg seleteng sa Capricorn. Ketelo ya gagwe e be e le mabapi le sello sa balemi ka morago ga lephoto leo. Molekgotlaphethiši o rile “Sehlopha sa Taolo ya Ma s e t l a p e l o ( D is a st e r Management) se dira pego yeo e tlogo thuša Kgoro go netefatša le go aroganya mafelo ao a amilwego ke lephoto la lehlwa. Se se tlo thuša ba mmušo gore ba kgone go ts eba ma f e lo ao a ame g il e g o l e g o r e k e ditlabakelo tša mohuta mang tšeo ba di nyakago. Lephoto le le bile gona magareng ga di5 le di17 tša Moseganmanye fao go amegilego balemi bao e ka bago ba 189 efela palo ye e ka oketšega goba ya fokotšega,” a realo a lebeletse gore balemi ba bangwe ba ka iponagatša ka morago ga go kwa ka ketelo ya gagwe. Go ya ka dipego o re go amegile kudu selete sa Capricorn “Boramahlale bao ba lebanego le morero wa boemo bja boso ba re dithemperetšhara profesnseng di be di le magareng ga 2.24º le 1.02º Celsius mola tša Capricorn di bile fasefase go - 3.12º Celsius,” a realo. Go amegile dibjalwa tše mmalwa tšeo di sa kgonego go kgotlelela go tonya “Go amegile ditapola /matsapane kudu le di ditamati fao dipego tša tobo di dihlago go R20 milione. Tobo ya dipanana go fihla gabjale e akanyetšwa go ba R9 milone. Temo ya diavocado yona gabjale go begilwe tobo ya go iša go R6.5 milone. Se se amile kudu ekonomi ya rena ya profense maitekong a rena a twantšho ya tlala le go fokotša tlhokego ya mešomo” a realo a laetša se go ba poelamorago. Molekgotlaphethiši ge a tswalela polelo ya gagwe o rile balemi ba ka kgona go hwetša thušo efe kapa efe yeo ba e hlokago “Re na le lenaneo la Kgoro la Thekgo ya go B o n a g a l a y a T e m o (Comprehensive Agricultural Support goba (CASP) leo le thušago balemi ka moka, kudu ba bannyane ka ditlabakelo ka moka tša temo gore ba kgone go lema ntle le tšhitišo”. Dinyakišišo tša Khomišene ya Diphatišišo tša Meetse (Water Research Commission) di hlaloša ‘Tšhwaane ntsho’ (Black Frost) gore ke ge dithempheretšha di le ka fase ga go kgahla. Di ba gona eupša ga go na tšhwaane e tšhweu ye e bonwago. Ga e be gona gantši. E bonala gatee mo mengwageng ye mmalwa eupša e senya kudu go feta tšhwaane ya mehleng ye tšhweu gomme e ka bolaya dibjalwa le ge e le dikarolo tša mehlare. Tše ka moka di direga gobane go na le phetogo ya leratadima.Seipone Madireng